REPUBLIKA HRVATSKA

ZAGREBAČKA ŽUPANIJA

GRAD SAMOBOR

OSNOVNA ŠKOLA MILANA LANGA

BREGANA, Langova 2

ŠKOLSKI ODBOR

Klasa: 602-02/14-16/16

URBROJ: 238-27-15-14-02

Bregana, 9. 9. 2014.

**Z A P I S N I K**

s 16. redovne sjednice Školskog odbora OSNOVNE ŠKOLE MILANA LANGA, Bregana održane dana 29. 8. 2014. u zbornici Škole, s početkom u 18,oo sati.

Prisutni članovi Školskog odbora: Sanja Rapljenović- predsjednica, Nevenka Gračanin, Ivana Smolej Kolarek, Mirjana Kovačić Prošić, Ivan Piškulić, Marija Aščić i Josip Petrić.

Ostali prisutni : Igor Matijašić, ravnatelj Škole.

Zapisničar: Ljiljana Sečkar, tajnica Škole.

Predsjednica Školskog odbora gđa Sanja Rapljenović pozdravila je prisutne, konstatirala da sjednici prisustvuju svi članovi Školskog odbora i predložila sljedeći

Dnevni red:

1. Verifikacija zapisnika s prethodne sjednice Školskog odbora
2. Izvješće o odgojno obrazovnim rezultatima na kraju školske godine
3. Taxi prijevoz učenika s udaljenih područja (Budinjak i Višnjevac)
4. Prijedlog Pravilnika o organizaciji rada i sistematizaciji radnih mjesta
5. Informacija o investicijskim radovima
6. Razno

Dnevni red je jednoglasno usvojen.

**Ad-1 Verifikacija zapisnika s prethodne sjednice Školskog odbora**

Gđa Sanja Rapljenović pozvala je članove da se izjasne imaju li primjedbe na zapisnik s 15. redovne sjednice održane dana 11. srpnja 2014. godine. Budući da nije bilo primjedbi temeljem članka 14. stavka 4. Pravilnika o radu kolegijalnih tijela jednoglasno je donijeta sljedeća

ODLUKA

br. 1.

Prihvaća se zapisnik s 15. redovne sjednice Školskog odbora održane 11. 7. 2014.

**Ad-2 Izvješće o odgojno obrazovnim rezultatima na kraju školske godine 2013./2014.**

Izvješće o odgojno obrazovnim rezultatima odnosno o realizaciji Godišnjeg plana i programa rada škole i Školskog kurikuluma podnio je ravnatelj, Igor Matijašić.

Ravnatelj je upoznao članove Školskog odbora da je u školskoj godini 2013./2014. odgojno obrazovni rad s 582 učenika bio organiziran u 30 razrednih odjela, od kojih 549 učenika u matičnoj školi u 24 razreda, a 33 učenika u tri područne škole (Grdanjci, Noršić Selo i Novo Selo) u ukupno 6 razrednih odjela.

Godišnji plan i program rada škole u cijelosti je realiziran s 181. nastavnim danom. Izvanučionična nastava također je u cijelosti realizirana onako kako je i planirana.

Trinaest učenika upućeno je na popravni ispit (12 učenika s 1 negativnom ocjenom, a 1 učenik s dvije negativne ocjene) od kojih je dvanaest uspješno položilo u prvom (ljetnom) roku, a jedan učenik u jesenskom.

Izostanci na kraju školske godine:

-opravdani - 23 387 sati

-neopravdanih - 139 sati

-sveukupno - 23526 sati

Školsku godinu je 299 učenika završilo s odličnim uspjehom, 216 s vrlo dobrim, a svega 67 s dobrim uspjehom. Prosječna ocjena je 4,40, dakle učenici su ostvarili gotovo odličan rezultat.

Učenici sa svojim učiteljima mentorima sudjelovali su na državnom natjecanju iz engleskog jezika i kemije, te na Državnoj smotri učeničkih zadruga. Naglašava da je već samo sudjelovanje na državnim natjecanjima odličan rezultat.

Nadalje, Ravnatelj se osvrnuo na projekte škole: Dan jabuka u Noršić Selu, Dan ljekovitog bilja i jagoda u Noršić Selu, obilježavanje godišnjice rođenja i smrti Milana Langa, projekt Vukovara, Fašnika, COMMENIUS-a (projekt sa Slovenijom). Škola je 27. 8. 2014. bila domaćin učiteljima škole Martin Krpan iz Ljubljane i samoborskih škola i prezentirala rad u radionicama koje su bile izvedene za Dan škole. Pokazana im je i PŠ Noršić Selo.

Škola je bila uključena i u humanitarne akcije: Kapljica dobrote, zatim za stradale u poplavi i druge.

Ravnatelj se u svom izlaganju osvrnuo i na upis prvašića u šk. godini 2014./2015. Ukupno se upisalo 62 djece od kojih 2 u PŠ Grdanjce, a preostalih 60 u matičnu školu u Breganu. PŠ-e Noršić Selo i Novo Selo nisu imali upisane djece.

Gđa Gračanin i gđa Kovačić Prošić čestitajući Ravnatelju i Školi na ostvarenim rezultatima, naglasile su da se vidi da je Kolektiv zadovoljan, da je atmosfera zdrava i da se radi, te su sretne zbog toga.

Nakon kratke diskusije, temeljem članka 40. St. 1. podst. 22. Statuta Škole, jednoglasno je donijeta sljedeća

ODLUKA

br.2.

Usvaja se Izvješće Ravnatelja o ostvarenim rezultatima odgojno obrazovnog rada, odnosno realizaciji Godišnjeg plana i programa rada i Školskog kurikuluma u školskoj godini 2013./2014.

**AD-3 Taxi prijevoz učenika s udaljenih područja (Budinjak i Višnjevac)**

Ravnatelj Škole, podsjetio je članove, da je Škola sukladno odluci Školskog odbora i u dogovoru s Gradom krenula u pozivni natječaj za prijevoz učenika s udaljenih područja (Budinjak i Višnjevac).

Svima je poznato da su domari cijelu proteklu školsku godinu obavljali prijevoz četvero učenika s Višnjevca do PŠ Grdanjaca i natrag. Poziv za dostavu ponude usluge taxi prijevoza dvije grupe učenika odnosno za dvije relacije: Budinjak-Glažuta-Bregana-Budinjak i Višnjevac-Grdanjci-Višnjevac upućen je na tri adrese. Ponudu je dao samo jedan ponuđač, WEST obrt za logistiku i usluge v. Daniela Zijala iz Samobora, Milana Langa 5. Iznos ponude po danu: 1.034,oo kn bez PDV-a, s PDV-om 1.292,50 kn, odnosno za 175 nastavnih dana bez PDV-a: 180.950,00 kn, s PDV-om 226.187,50kn.

Predlaže da se prihvati ponuda WEST obrta za logistiku i usluge iz Samobora, M. Langa 5 za obavljanje taxi prijevoza dvije grupe učenika s udaljenih područja Budinjak i Višnjevac.

Temeljem članka 40. st.1. podst. 15. Statuta Škole i članka 9. Pravilnika o provedbi postupka nabave bagatelne vrijednosti, jednoglasno je donijeta sljedeća

ODLUKA

br.3.

Prihvaća se ponuda WEST obrta za logistiku i usluge iz Samobora, Milanal Langa 5, 0IB 4623441134 za obavljanje usluge taxi prijevoza dviju grupa učenika s udaljenih područja: I.GRUPA-prijevoz 5 učenika na relaciji BUDINJAK-GLAŽUTA-BREGANA i natrag u dva turnusa i II. GRUPA-prijevoz četvero učenika iz VIŠNJEVCA-PŠ GRDANJCI i natrag, za obje relacije po danu bez PDV-a u iznosu od 1.034,00 kn, sa PDV-om u iznosu 1.292,50 kn, odnosno na bazi 175 nastavnih dana bez PDV-a 180.950,00kn, s PDV-om 226.187,50 kn.

Ovlašćuje se Ravnatelj da prijedlog obavijesti o odabiru izabranog ponuditelja dostavi ponuditelju i s istim sklopi ugovor o obavljanju taxi prijevoza dviju grupa učenika s udaljenih područja.

**AD-4 Prijedlog Pravilnika o organizaciji rada i sistematizaciji radnih mjesta**

Izvjestitelj po navedenoj točki dnevnog reda bila je gđa Ljiljana Sečkar, tajnica Škole.

Gđa Sečkar upoznala je prisutne da je nadležni Ministar donio Pravilnik o djelokrugu rada tajnika, te administrativno-tehničkim i pomoćnim poslovima koji se obavljaju u osnovnim školama, a isti je objavljen 28. 3. 2014. u Narodnim novinama. Škola je dužna do 31. kolovoza 2014. uskladiti svoje opće akte s odredbama spomenutog Pravilnika. Sukladno tomu, sačinjen je Prijedlog pravilnika (u prilogu zapisnika i čini njegov sastavni dio).

Temeljem Pravilnika kojeg je donio Ministar, Škola ne bi imala pravo na radno mjesto računovodstveno-administrativnog referent iz razloga što imamo manje od 800 učenika.

Nadalje Škola ima tri domara, a ostvaruje pravo na dva. Gđa Sečkar iznijela je, da vjeruje da će se zatečeno stanje priznati i da će se po tom pitanju nadležno Ministarstvo morati oglasiti.

Gđa Gračanin predložila je da se ne glasa o donošenju predloženog Pravilnika o organizaciji rada i sistematizaciji radnih mjesta, te da se zaduži Ravnatelj Škole da u suradnji s Osnivačem zatraži od nadležnog Ministarstva posebnu suglasnost za radna mjesta računovodstveno-administrativni referenta, domara i spremačica u PŠ-a s punim radnim vremenom zbog posebnosti OŠ Milana Langa. Smatra da Škola Milana Langa sa svoje tri PŠ-e pokriva veliko područje Žumberka i Samoborskog gorja, da sve područne i matična škola u Bregani ima veliki okoliš koji se ne vrednuje kod utvrđivanja broja izvršitelja tehničkih i pomoćnih poslova. Nadalje, klimatski uvjeti žumberačkog i samoborskog gorja(škole imaju status planinskih škola) se bitno razlikuje od nizinskih škola. Prijedlog gđe Gračanin je u cijelosti jednoglasno prihvaćen.

**AD-5 Informacija o investicijskim radovima**

Ravnatelj, gosp. Igor Matijašić ukratko je informirao članove Školskog odbora o obavljenim investicijskim radovima u matičnoj školi u Bregani, uređivanje (brušenje i lakiranje) parketa u 6 učionica, postavljanje nosača i platna za LCD projektore u gotovo svim učionicama. Naglasio je da su spomenute radove obavili domari škole. Također je uređena rasvjeta iznad školskih ploča u učionicama.

Najkasnije u listopadu 2014. trebalo bi ići s uređenjem krovišta na zgradi PŠ-e Noršić Selo.

Grad planira s početkom listopada ove godine krenuti u uređenje školskog igrališta, od navlačenja finog sloja na betonsku podlogu, pa do postavljanja zaštitne mreže. Mišljenja je i nada se, da će s uređenjem školskih sportskih terena ponovno procvast sport u Bregani.

Završeno u 19,30 sati.

Zapisničar: Ljiljana Sečkar

Predsjednica Školskog odbora: Sanja Rapljenović, prof.